**OBRAZLOŽENJE UZ ODLUKU O I. IZMJENAMA I DOPUNAMA**

**PRORAČUNA OPĆINE NETRETIĆ ZA 2020. GODINU**

**OPĆI DIO**

Prihodi i primici Proračuna Općine Netretić za 2020. godinu planirani su u iznosu od 11.184.700,00 kuna i to kako slijedi:

* 611 Porez i prirez na dohodak 6.799.527,18 kn,
* 613 Porezi na imovinu 350.000,00 kn,
* 614 Porezi na robu i usluge 100.000,00 kn
* 633 Pomoći iz proračuna 2.099.000,00 kn,
* 634 Pomoći od ostalih subjekata unutar općeg

proračuna 60.000,00 kn,

* 641 Prihodi od financijske imovine 10.000,00 kn,
* 642 Prihodi od nefinancijske imovine 150.000,00 kn,
* 651 Upravne i administrativne pristojbe 2.000,00 kn,
* 652 Prihodi po posebnim propisima 483.000,00 kn,
* 653 Komunalni doprinosi i naknade 430.000,00 kn,
* 711 Prihodi od prodaje materijalne imovine – prirodnih

bogatstava 70.000,00 kn i

* 922 Višak prihoda 631.172,82 kn.

Najznačajniji prihodi planirani su od poreza i prireza na dohodak.

|  |  |
| --- | --- |
| **Vrsta prihoda** | **Iznos** |
| Prihodi od poreza | Kn 7.249.527 |
| Pomoći iz inozemstva (darovnice) i od subjekata unutar općeg proračuna | Kn 2.159.000 |
| Prihodi od imovine | Kn 160.000 |
| Prihodi od upravnih i administrativnih pristojbi, pristojbi po posebnim propisima i naknada | Kn 915.000 |
| Prihodi od prodaje neproizvedene dugotrajne imovine | Kn 70.000 |
| Višak prihoda | Kn 631.173 |

Rashodi i izdaci Proračuna Općine Netretić za 2020. godinu planirani su u iznosu od

11.184.700,00 kuna i to kako slijedi:

* 311 Plaće (Bruto) 680.000,00 kn,
* 312 Ostali rashodi za zaposlene 40.000,00 kn,
* 313 Doprinosi na plaće 126.000,00 kn,
* 321 Naknade troškova zaposlenima 110.000,00 kn,
* 322 Rashodi za materijal i energiju 450.100,00 kn,
* 323 Rashodi za usluge 1.757.600,00 kn
* 324 Naknade troškova osobama izvan radnog

odnosa 60.000,00 kn,

* 329 Ostali nespomenuti rashodi poslovanja 680.000,00 kn,
* 343 Ostali financijski rashodi 100.000,00 kn,
* 352 Subvencije trgovačkim društvima, poljoprivrednicima

i obrtnicima izvan javnog sektora 50.000,00 kn,

* 363 Pomoći unutar općeg proračuna 100.000,00 kn,
* 366 Tekuće pomoći proračunskim korisnicima

drugih proračuna 1.690.000,00 kn,

* 372 Ostale naknade građanima i kućanstvima iz

proračuna 456.000,00 kn,

* 381 Tekuće donacije 425.000,00 kn,
* 382 Kapitalne donacije 356.000,00 kn,
* 383 Kazne, penali i naknade štete 10.000,00 kn,
* 386 Kapitalne pomoći 100.000,00 kn,
* 421 Građevinski objekti 3.529.000,00 kn,
* 422 Postrojenja i oprema 310.000,00 kn i
* 426 Nematerijalna proizvedena imovina 155.000,00 kn.

|  |  |
| --- | --- |
| **Vrsta rashoda** | **Iznos** |
| Rashodi za zaposlene | Kn 846.000 |
| Materijalni rashodi | Kn 3.057.700 |
| Financijski rashodi | Kn 100.000 |
| Subvencije | Kn 50.000 |
| Pomoći dane u inozemstvo i unutar opće države | Kn 1.790.000 |
| Naknade građanima i kućanstvima na temelju osiguranja i druge naknade | Kn 456.000 |
| Ostali rashodi | Kn 891.000 |
| Rashodi za nabavu proizvedene dugotrajne imovine | Kn 3.994.000 |

**POSEBNI DIO**

Ukupna visina planiranih prihoda i primitaka mora biti istovjetna ukupnoj visini planiranih

rashoda i izdataka.

Rashodi i izdaci Proračuna Općine Netretić za 2020. godinu planirani su u iznosu od

11.184.700,00 kuna. Svi rashodi i izdaci razvrstani su prema programima, aktivnostima, tekućim i kapitalnim projektima.

Najznačajniji dio rashoda odnosi se na rashode za nabavu nefinancijske imovine i to u iznosu od 3.994.000,00 kuna ili 35,71% ukupnih rashoda i izdataka proračuna. Također su planirani i materijalni rashodi u iznosu od 3.057.700,00 kn ili 27,34% ukupnih rashoda i izdataka proračuna, rashodi za zaposlene u iznosu od 846.000,00 kuna ili 7,56% ukupnih rashoda i izdataka proračuna, ostali rashodi u iznosu od 891.000,00 kn ili 7,97% ukupnih rashoda i izdataka proračuna, pomoći dane u inozemstvo i unutar opće države u iznosu od 1.790.000,00 kuna ili 16,00% ukupnih rashoda i izdataka proračuna, naknade građanima i kućanstvima na temelju osiguranja i druge naknade u iznosu od 456.000,00 kuna ili 4,08% od ukupnih rashoda i izdataka proračuna, financijski rashodi u iznosu od 100.000,00 kuna ili 0,89% od ukupnih rashoda i izdataka proračuna i subvencije u iznosu od 50.000,00 kuna ili 0,45%.

Proračun Općine Netretić za 2020. godinu sastoji se od petnaest programa.

U Programu 1001: Javna uprava i administracija Općinskog vijeća planirana su sredstva za rad Općinskog vijeća Općine Netretić u iznosu od 70.000,00 kuna. Cilj je razvoj konkurentnog i održivog gospodarstva. Izvor su opći prihodi i primici.

U Programu 1002: Javna uprava i administracija planirana su sredstva u iznosu od 2.830.000,00 kuna a odnose se na administrativne poslove Jedinstvenog upravnog odjela u iznosu od 2.078.000,00 kuna, provedbu izbora u iznosu od 382.000,00 kuna, redovno održavanje zgrada u iznosu od 50.000,00 kuna i nabavu nefinancijske imovine u iznosu od 320.000,00 kuna. Cilj je razvoj konkurentnog i održivog gospodarstva. Izvor su opći prihodi i primici, vlastiti prihodi, prihodi za posebne namjene, pomoći i višak iz prethodne godine.

U Programu 1003: Potpora poljoprivredi planirana su sredstva u iznosu od 120.000,00 kuna a odnose se na rashode za usluge u iznosu od 70.000,00 kuna i subvencije trgovačkim društvima, poljoprivrednicima i obrtnicima izvan javnog sektora u iznosu od 50.000,00 kuna. Cilj je razvoj konkurentnog i održivog gospodarstva. Izvor su opći prihodi i primici i pomoći.

U Programu 1004: Promicanje kulture planirana su sredstva u iznosu od 270.000,00 kuna a odnose se na ostale nespomenute rashode poslovanja u iznosu od 40.000,00 kuna, tekuće donacije u iznosu od 60.000,00 kuna, kapitalne donacije u iznosu od 70.000,00 kuna i kapitalni projekt: Obnova Starog grada Novigrad u iznosu od 100.000,00 kuna. Cilj je podizanje razine kvalitete života. Izvor su opći prihodi i primici, pomoći i višak iz prethodne godine.

U Programu 1005: Razvoj sporta i rekreacije planirana su sredstva u iznosu od 45.000,00 kuna a odnose se na tekuće donacije sportskim udrugama. Cilj je podizanje razine kvalitete života. Izvor su opći prihodi i primici.

U Programu 1006: Razvoj civilnog društva planirana su sredstva u iznosu od 60.000,00 kuna a odnose se na financiranje rada političkih stranaka u iznosu od 21.900,00 kuna i humanitarnu djelatnost Crvenog križa u iznosu od 38.100,00 kuna. Cilj je podizanje razine kvalitete života. Izvor su opći prihodi i primici.

U Programu 1007: Donacije organizacijama civilnog društva planirana su sredstva u iznosu od 21.000,00 kuna a odnose se na tekuće donacije u iznosu od 5.000,00 kuna i potpore za lovstvo u iznosu od 16.000,00 kuna. Cilj je podizanje razine kvalitete života. Izvor su opći prihodi i primici.

U Programu 1008: Organiziranje i provođenje zaštite i spašavanja planirana su sredstva u iznosu od 565.000,00 kuna a odnose se na protupožarnu zaštitu u iznosu od 450.000,00 kuna, financiranje rada službi spašavanja u iznosu od 10.000,00 kuna, vježbu civilne zaštite u iznosu od 5.000,00 kuna i sufinanciranje nabave zaštitne medicinske opreme i uređaja (Karlovačka županija). Cilj je razvoj konkurentnog i održivog gospodarstva. Izvor su opći prihodi i primici i višak iz prethodne godine.

U Programu 1009: Predškolski odgoj planirana su sredstva u iznosu od 353.600,00 kuna a odnose se na rashode za materijal i energiju u iznosu od 1.100,00 kuna, rashode za usluge u iznosu od 12.500,00 kuna i pomoći proračunskim korisnicima drugih proračuna u iznosu od 340.000,00 kuna. Cilj je razvoj ljudskih potencijala. Izvor su opći prihodi i primici.

U Programu 1010: Osnovno, srednjoškolsko, više i visoko obrazovanje planirana su sredstva u iznosu od 1.631.000,00 kuna a odnose se na osnovno obrazovanje za pomoći proračunskim korisnicima drugih proračuna u iznosu od 1.350.000,00 kuna i ostale naknade građanima i kućanstvima iz proračuna u iznosu od 35.000,00 kuna, više srednjoškolsko obrazovanje za ostale naknade građanima i kućanstvima iz proračuna u iznosu od 180.000,00 kuna, te više i visoko obrazovanje za ostale naknade građanima i kućanstvima iz proračuna u iznosu od 66.000,00 kuna. Cilj je razvoj ljudskih potencijala. Izvor su opći prihodi i primici.

U Programu 1011: Socijalna skrb planirana su sredstva u iznosu od 175.000,00 kuna a odnose se na pomoć socijalno ugroženim obiteljima u iznosu od 125.000,00 kuna i potpore za novorođeno dijete u iznosu od 50.000,00 kuna. Cilj je podizanje razine kvalitete života i razvoj ljudskih potencijala. Izvor su opći prihodi i primici te pomoći.

U Programu 1012: Održavanje komunalne infrastrukture planirana su sredstva u iznosu od 1.225.100,00 kuna a odnose se na troškove i održavanja javne rasvjete u iznosu od 370.000,00 kuna, održavanje kapitalnih objekata – cesta u iznosu od 600.000,00 kuna, održavanje mrtvačnica i groblja te nabavku opreme za iste u iznosu od 235.100,00 kuna te održavanje javnih površina u iznosu od 20.000,00 kuna. Cilj je razvoj konkurentnog i održivog gospodarstva. Izvor su opći prihodi i primici te prihodi za posebne namjene. Očekivani rezultat Programa je unaprjeđenje kvalitete života na području Općine Netretić.

U Programu 1013: Upravljanje imovinom planirana su sredstva u iznosu od 3.549.000,00 kuna a odnose se na kapitalni projekt – Izrada projektne dokumentacije za obnovu zgrade Općine u iznosu od 9.000,00 kuna, modernizaciju nerazvrstanih prometnica na području Općine Netretić u iznosu od 650.000,00 kuna, nabavu prometnih znakova u iznosu od 20.000,00 kuna, izgradnju vodoopskrbnog cjevovoda za Radnu zonu „Maletići“ u iznosu od 100.000,00 kuna – kapitalne pomoći trgovačkim društvima izvan javnog sektora, modernizaciju javne rasvjete u iznosu od 270.000,00 kuna, nabavu mobilnog reciklažnog dvorišta u iznosu od 130.000,00 kuna, izradu projektne dokumentacije za višenamjenski društveni objekt u Jarčem Polju u iznosu od 50.000,00 kuna, izradu projektno - tehničke

dokumentacije i izgradnju Športsko – rekreacijskog centra „Dobra“ u iznosu od 1.200.000,00 kuna, projektnu dokumentaciju i imovinsko pravno stanje za stambeno naselje Dubravci u iznosu od 100.000,00 kuna, izradu projektne dokumentacije za cestu u MO Mračin – Sladići NC – u iznosu od 50.000,00 kuna, sanaciju i uređenje groblja Novigad II. faza u iznosu od 640.000,00 kuna i obnovu krovišta Društvenog doma u Srednjem Prilišću u iznosu od 250.000,00 kuna, sanaciju prilaza i pročelja mrtvačnice Prilišće 20.000,00 kuna i rekonstrukciju šumske ceste 60.000,00 kuna. Cilj je razvoj konkurentnog i održivog gospodarstva i podizanje razine kvalitete života. Izvor su opći prihodi i primici, vlastiti prihodi, prihodi za posebne namjene, pomoći, prihodi od prodaje nefinancijske imovine i nadoknade štete, prihodi po posebnim propisima i višak prihoda iz prethodne godine. Očekivani rezultat je povećanje razine kvalitete života stanovnika na području Općine Netretić, bolja prometna povezanost sa susjednim općinama i gradovima te kvalitetniji uvjeti života stanovnika.

U Programu 1014: Promicanje turizma planirana su sredstva u iznosu od 60.000,00 kuna a odnose se na sufinanciranje rada područne Turističke zajednice. Cilj je razvoj konkurentnog i održivog gospodarstva. Izvor su opći prihodi i primici i pomoći.

U Programu 1015: Gospodarenje otpadom planirana su sredstva u iznosu od 210.000,00 kuna a odnose se na nabavu spremnika za reciklabilni otpad u iznosu od 100.000,00 kuna, naknadu za odlaganje i zbrinjavanje komunalnog otpada u iznosu od 80.000,00 kuna, sanaciju divljih deponija u iznosu od 20.000,00 kuna i naknadu za zbrinjavanje opasnog otpada u iznosu od 10.000,00 kuna. Cilj Programa je razvoj konkurentnog i održivog gospodarstva. Izvor su opći prihodi i primici.